Enkel Ouerskap – Francois is Ek
Posted on January 30, 2019 January 30, 2019 by Francois VDH
Vandag se post gaan uit en uit vir elke enkel ouer daar buite. Die rede hoekom jy ‘n enkel ouer is maak nie saak nie. Ouerskap het sy eie uitdagings, en ek wil vandag van my frustrasies en raad met julle deel. Die wat nie enkel ouers is nie is sal ook baat vind by van hierdie.
Vir die wat wonder, ja ek is ‘n enkel ouer van 3. Dogtertjies word 2 en 4 hierdie jaar en my oudste, my seun, is nou 5. Dit is in kort my ervaring, ek is nog nie vir baie lank ‘n enkel ouer nie maar ek het wel geleer oorleef en partykeer floreer.
Eerste ding wat ek vind baie belangrik is vir enkel ouers om te hoor is dit: jy is nie melaats nie. Jou vriende gooi jou nie weg nie, jy vind eerder uit wie werklik jou vriende is. Moenie negatief wees of raak nie. Die dag tot dag versorging van jou kinders gaan jy maklik onder die knie kry. Hoor my, dit gaan aanpassing wees (veral as jy skielik alleen is) maar dit is baie moontlik om ongeag jou omstandighede te kan floreer. Dit begin by die kop skuif dat jy dit kan doen.
Besef jy het tyd. Tyd om al jou kinders te versorg, te bad, kos te maak en gee, en met hulle kwaliteit tyd te kan spandeer. Hierdie kom met ‘n baie klein opoffering van jou kant af. Wat jy ookal gedoen het direk na werk om te ontlaai gaan jy moet doen voor jy jou kinders op tel by die skool. Dood eenvoudig, jy moet leer dat jou werks dag eindig 2 sekondes voor jy jou kinders optel. Probeer jou bes om nie jou dag se gemoed ten toon te stel om jou kinders nie. Dit is nie maklik nie, maar al wat jy doen as jy dit nie reg kry nie is om tyd saam jou kinders te steel.
Jy is nie uniek nie. Jy gaan baie mense ontmoet wat in dieselle situasie sit as jy. Maak vriende. Bou vir jouself ‘n vrende groep op wat jou kan ondersteun en vir wie jy ook ondersteuning kan bied. Met dit, wees nou al gewaarsku teen individue wat misbruik gaan maak van jou. Weet dat jy is meer vatbaar om emosioneel aan te kleef aan mense. Behou jou wysheid om te kan onderskei wie se woorde is eg.
Mense sê altyd jou kinders kom eerste, dit beteken hulle emosionele en fisiese welstand kom eerste. Dit beteken nie jy moet jouself ten gronde laat gaan nie. Jou kinders het nodig om by jou te sien hoe jy sterk staan, emosioneel stabiel en gelukkig jy is. Dit skep by hulle sekerheid, dit help dat hulle nie hulleself sien as die “arme ou bloeitjies” nie. Wees gesond emosioneel vir jou kinders.
Laastens, as jy weer geluk vind onthou altyd dat jou geluk sal beteken almal is gelukkig. Ek glo vas in perfek of glad nie met verhoudings. **Wat ek bedoel met perfek is dat julle nie op die kern items verskil nie, enige iets anders is goed wat mens deur kan werk.**. Die wat al met my te doen gehad het sal getuig ek glo regtig daarin om of in te spring of dit te los. Dieselfde geld vir jou en jou kinders se geluk. As alles nie uit werk nie beteken dit daar is iets wat nog nie reg is nie. Dit kan beteken julle kort nog tyd, of dat jy net die situasie beter moet verduidelik. Wat ook al die probleem is, weet net perfek/geluk is moontlik vir jou. **Met perfek wil ek net jou laat verstaan dat dit nie beteken “prins op ‘n wit perd” nie, dit beteken elke dag jou volle gee, as jy die dag net 1% van jouself het om te gee en dit wel gee sal jou maat die 1% net so baie waardeer en liefhê soos die dag wat jy 100 het en 100 gee.** Vrede.
Wat is jou definisie van geluk in jou verhouding? Het jy al gedink oor wat maak jou gelukkig in 'n verhouding? Kom ek deel met jou my gedagtes hieroor. Man ontmoet vrou, daar is 'n…
Posted on February 7, 2019 February 7, 2019 Francois VDH
Posted on January 23, 2019 January 23, 2019 Francois VDH